Тақырыбы: «Өрт – тілсіз жау»

Мақсаты: Оттың адам өміріндегі маңызын,пайдасын, пайда болу жолдарын ұғындыру. Сонымен қатар оттың тілсіз жау екендігін ұқтыру. Өрттің зияны мен қауіпсіздігі туралы толық мағлұмат беру. Оттан сақтанудың жолдарын, өрттің табиғатқа, адамға әкелетін зардабын түсіндіре отырып, сіріңке, оттық т.б. қатерлі нәрселерден аулақ болуға тәрбиелеу.

 Көрнекілігі: сюжетті суреттер, плакаттар, тірек –сызба, макет.

 Барысы.

 Оттың шығу тарихы.

Балалар, біздер бүгінгі оқу іс әрекетінің тақырыбы «От – досымыз, от –жауымыз».

Әңгімелесу.

Жалпы «от» деген сөзді қалай түсінесіздер?

 От өмірімізге қуат беріп, бойымызды жылытады.

 От –өмір сәні. Отсыз тіршілік жоқ.

 От жағылмаса тамақ піспейді, үй жылымайды.

От қалай пайда болды?

 Ерте заманда алғашқы адамдар отты пайдалануды найзағайдан түскен оттан үйренді. Сол найзағайдан түскен отты сөндірмей пайдаланды. Барлығы аң аулауға кеткенде, бір адам от басында қалатын болған. Тамақты пісіріп жеуді де найзағай отының астында қалған еттен байқаған.От астында қалған ет шикі еттен дәмдірек екенін байқап, асты пісіріп жеуді үйренген. Сол заманнан –ақ оттың өте маңызды екенін аңғарамыз.

 От –өрісі кең түбір. Енді осы «от» түбіріне байланысты сөздерді терсек: отағасы, отау,отарба. Яғни мұннан шығатын нәрсе –«от» сөзі жылылықтың белгісі іспеттес. Оттың пайдасымен қатар зиянды жағы да жоқ емес.

 Қандай зияны бар, балалар?

Балалар: Өртену, күю, жану, жарақат алу. «Отпен ойнама, күйесің» дегендей оттың зиянды жақтарына тоқталсақ: Оттың зиянды жақтары: отты дұрыс пайдаланбаса, адам күйіп қалады. Өртенген дала. Күйген ас. « Өрт –тілсіз жау» атты бөлімімізде өрттің шығу себептері туралы айтамыз.

 Бұл бөлімде сіріңке, темекі, үтік, газ суреттеріне қарап не айта аласыңдар? (сурет көрсетіледі)

Өрттің шығу себептері:

1.Шылымның тұқылын сөндірмей тастаса;

 2.Шырпымен ойнаса;

3.Үтікті қосып кетіп қалса;

 4.Газды ашық қалдырып кетсе;

 Өрт қауіпсіздігін білу- әр баланың міндеті. «Сақтықта қорлық жоқ» деп аталатын бұл бөлімде балалар өрт қауіпсіздігін айтып береді және өрт қауіпсіздігіне керек құралдардың суреттерімен жұмыс жүргізеді.

Дидактикалық ойын;»Өрт сөндіретін құралдарды тап»

 Жағдаяттық сұрақтар. Қалташалардың ішіндегі сұрақтарға жауап береміз. 1.Сен үйде жалғыз қалдың.Ата –анаң қонаққа кетті. Кенет электр тоғының пышырлап жана бастағанын байқадың. Не істер едің?

2.Екі досыңмен (үшеуің) демалыс күні бірігіп ойнап жүрсіңдер.Қарындарың ашып, күлге картоп көміп жегілерің келді. Сөйтіп сіріңке әкеліп, аулаға от жаға бастадыңдар. Бір кезде жаққан оттарың желмен ұшып ауладағы үйілген шөпке тиіп, шөп жана бастады.Не істейсің?

3. Үйге көп қонақ келді. Қонақтар шай ішіп болған соң үлкен кісілер шылым шегуге сыртқа шықты.Сөйтті де бір кісінің шеккен шылымының сөнбей қалған тұқылынан жердегі қураған шөп жана бастады.Мұндай жағдайда не істейсің?

 4.Үйге анаң от жағып, өзі далаға шығып кетті.Жанып жатқан пештің есігі ашылып кетіп, ішінен жанған от түсіп кетті.Сен не істер едің?

5.Сен балабақшаға келгенде достарың оттық ұстап жүргенін көрдің.Мұндай жағдайда не істер едің?

 От туралы мақал –мәтелдер айтайық.

1.Отпен ойнама,күйерсің.

2.Ойын түбі –от.

 3.Отын деген шөп болар, Жинай берсең көп болар.

 4.От жақпа-пісерсің,

 Ор қазба –түсерсің.

 5.Сумен ойнама –батарсың, Отпен ойнама –күйерсің.

 6. От пен су –тілсіз жау.

7.Өзі саққа құдай жақ.

 8.Сақ жүрсең сау жүрерсің.

 9.Сақтықты сұңқырдан үйрен.

 10. Жау жоқ деме –жар астында. Бөрі жоқ деме –бөрік астында.

 Міне, балалар бүгін біз «От –досымыз, от -жауымыз» деген тақырыпта әңгімелестік. Жоғарыда айтылғандарды естеріңде сақтап, әдепті балалар болып жүріңдер.

Тақырыбы; «Менің сүйікті Қазақстаным»

Мақсаты; Балаларға моральдық – патриоттық, экологиялық тәрбие беру.

Міндеті; Қазақстанның қалаларын білуге, Өзі тұратын қала туралы,

 олардың әдемі жерлерін,Қазақстанда не өседі,

 нелер өндіріледі, қазба байлықтарын білуге үйрету.

Басқа оқу іс әрекеттерімен байланысы;Тіл дамыту,Саут ашу, Әлеуметтік орта,

Қарапайым математикалық ұғымдарды қалыптастыру. Шығармашылық.

Құралдар; Суреттер, Тақия, қамшы, киіз үй,сандық, хат.

Әдістемелік ; Әңгімелесу, сұрақтар қою, түсіндіру.

Билингвальды компонент: Ту- флаг,Елтаңба -Герб,

Әнұран- Гимн. Киіз үй – юрта.

 Оқу іс- әрекет барысы.

Амандасу. Тәрбиеші; Балалар, бүгін бізге көптеген қонақтар келді,

 олар сендердің Қазақстан республикасы туралы не

 білетіндеріңді білгілері келеді.

(Киіз үйден тақия шығарады)

 Тәрбиешілер; Бұл не, балалар,(тақия) тақия сендермен

ойнағысы келеді, ойнаймыз ба?

Ойын; «Қазақстан қалаларын ата»

(Атырау,Ақтау, Орал, Ақтөбе,Қостанай, Петропавл, Көкшетау, Жезқазған, Павлодар, Нұрсұлтан, Қарағанды, Семей, Өскемен, Талдықорған, Алматы, Қызылорда, Тараз, Шымкент, Түркестан.)

Тәрбиеші; (Қамшыны шығарады) Қамшы сендерден

 Қазақстанның Рәзімдерін білгісі келеді.

Рәзімдерді атау; Ту, Елтаңба, Әнұран.

 (суреттерін тақтаға ілу)

Ту; көгілдір түсті мата, пішіні тіктөртбұрыш,

 ортасында күннің суреті, ол жылылықты білдіреді,

 қыран құс - адалдықты, күштілікті білдіреді,

 жанында қазақтың ою- өрнек бейнеленген.( авторы, суретші;

Елтаңба; Дөңгелек,ортасында шаңырақ,

 тұлпара,бидайдың масағы.

 Авторы;

Әнұран қойып балалармен бірге айту;

 Тәрбиеші; Нені орындадыңдар?

 Әнұранның сөзін кімдер жазды?

 Жұмекен Нажмиденов және Назарбаев.

 Музыкасын; Шәмші Қалдаяқов.

( оралған қағаздан Домбыра шығару)

Тәрбиеші; Бұл не ,балалар?

Балалар; Домбыра.

Тәрбиеші; Домбыра сендердің өлең айтып берулеріңді қалайды.

( Айша ортаға шығып әнді айтады)

Өлең; »Көк тудың желбірегені»

Киіз үйден »Сандық»

Тәрбиеші; Сандықтың ішінде сендерге арналған хат бар екен, оқиын ба?

Хат; 1.Сұрақ; Нұрсұлтан қаласының әдемі жерлерін ата; Атау. Бәйтерек, Ақорда,Нұр Астан мешіті, Ханшатыр, Назарбаев уневерситеті, «Мәңгілік ел» монументі

2. Келесі тапсырма; Ойын; «Не қайда өседі, не өндіріледі»

Алматыда АЛМА, Атырауда бекіре тұқымдас балық, Қызылордада күріш, Қостанайда бидай,Оралда газ өндіріледі, Қарағандыда көмір өндіріледі.

3. Мынау не балалар, ( Карта) шығарады.

Тәрбиеші. Картаның тапсырмасы; Картадағы қалаларды атап,

 көрсетіп, сандармен қою керек.(1-10 дейін)

3.Тәрбиеші; Келесі тапсырма; Қаланың атауы қандай дыбыстан .

 текшемен белгілейміз? Буынға бөлу.

 Тараз, Атырау, Семей, Орал.

4 .Сергіту сәті; «Қара жорға»

5.Келесі тапсырма; «Білім Ханшайымынан келіпті,

Тәрбиеші; оқиды. Мен «Білім Ханшайымы» сендердің

 білімдеріңді тексердім, енді

 шығармашылық қабілеттеріңді тексергім келіп тұр,

Менің тапсырмамды сендер орындай аласыңдар,

оған мен сенемін.

 Сәлемнен «Білім Ханшайымы»

6. Практикалық жұмыс; «Бәйтеректі» мүсіндеу, жағу арқылы,

 Аппликация; «Бәйтеректі» қиып жапсыру ұжымды.

Қортынды; Балалар , бүгін жаңадан не білдіңдер?

Қай қалада не өседі, не өндіріледі?

Қандай тапсырманы орындаған сендерге ұнады?

Тәрбиеші; Балалар, сендер бүгін оқу іс- әрекетінде

жақсы жұмыстандыңдар, Мысалы;

Көп, көп рахмет, Оқу іс -әректі аяқталды,

қонақтармен қоштасайық.

 Тақырыбы:»Электр құралдары (өрт қауіпсіздігі)»

 Мақсаты: Электр құралдарын пайдаланған кездегі өрт қауіпсіздігін сақтауды үйрету Тұрғын үйлердің өртке қарсы жағдайын талдау олардың қауіпсіз қолданылуы негізінен электр жабдықтары, электрқондырғылары мен құралдарының техникалық жағдайына байланысты екендігін көрсетеді. Өрт қауіпсіздігін қамтамасыз етудің бірыңғай жалпы әдісі, сонымен қатар электр жабдықтарының өрт қауіпсіздігінің жеке әдісі жану көзінің пайда болу қаупін, тез жанғыш ортаның, өрттің таралу жолдарының пайда болуын жоюды немесе шектеуді көздейді.

Әдіс дәріс. Электр құралдары суреттері, видео слайд.

 Барысы.

 Әңгімелесу.Өрт қауіпсіздігі талаптарымен элетротехникалық және жылыту қондырғыларын құру мен пайдалану кезінде орындалатын ережелер белгіленген, оларды орындау өзіңді өрттің пайда болу қаупінен барынша қауіпсіздендіру мүмкіндігін береді. Электр құралдарын пайдаланған кезде: - электр қуатын қабылдағыштарды (электр құралдарын) оларды дайындаушы мекемелердің нұсқаулықтары талаптарына сәйкес келмейтін немесе ақаулығы бар болған жағдайларда қолдануға, сонымен қатар зақымданған немесе қорғағыш белгілерін жоғалтқан оқшаулаулары бар электр сымдары мен кабелдерін пайдалануға; - тежегіштердің балқығыш ендірмелері жанып кеткен жағдайда қолдан жасалған ендірмелерді қоюға болмайды, бұл барлық электр сымдарының қызып кетуіне, олардың қысқа тұйықталуына және өрттің пайда болуына әкеліп соғады; - ашық электр сымдарын бояуға немесе үстінен түс қағаз жапсыруға; - ақаулы ажыратқыштарды, розеткалар мен патрондарды қолдануға; - электр шамдарын жанғыш материалдардан жасалған абажурлармен жабуға; - жылу реттегіші жоқ немесе ақаулы электр жылытқыш құралдарын пайдалануға тыйым салынады. Электр сымдарына мөлшерден тыс салмақтың түсуін, олардың қатты қызып кетуі мен өтпелі қарсылығын болдырмау үшін жоғары қуатты бірнеше электр құралдарын бір розеткаға қосуға болмайды.

Жиі түрде өрттің себептері - қосылып, қараусыз қалған электр жылытқыш құралдарының (электр плиталары, су қайнатқыштар, каминдер, үтіктер, грелкалар) жанында орналасқан жанғыш заттардың тұтануы болып табылады. Қосылған электр жылытқыш құралдары жылуды сақтайтын жанбайтын қойғыштарға орнатылуы қажет. Сымдардың оқшауларының кеуіп кетуі мен зақымдалуының алдын алу үшін оларды жылитын жерлердің (пештер, түтіндіктер, жылыту батареялары, т.б.) бетімен жүргізуге болмайды.

Дидактикалық ойын.

«Дұрыс па, дұрыс емес па?» (суреттер арқылы)

 Сабақты бекіту:Үйден ұзақ уақытқа кеткен кезде электр жылытқыш және жарық бергіш құралдардың өшірілгендігін тексеріп, көз жеткізген жөн.